CELEX: 32021D1939
Language: sk
Date: 2021-11-09 00:00:00
Title: Rozhodnutie Rady (EÚ) 2021/1939 z 9. novembra 2021 o pozícii, ktorá sa má v mene Európskej únie zaujať vo Výbore pre obchod zriadenom Dohodou o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej, pokiaľ ide o zmeny dodatkov 2, 2A a 5 k prílohe II k uvedenej dohode

10.11.2021   
               
               
                  SK
               
               
                  Úradný vestník Európskej únie
               
               
                  L 396/56
               
            
         ROZHODNUTIE RADY (EÚ) 2021/1939
         z 9. novembra 2021
         o pozícii, ktorá sa má v mene Európskej únie zaujať vo Výbore pre obchod zriadenom Dohodou o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej, pokiaľ ide o zmeny dodatkov 2, 2A a 5 k prílohe II k uvedenej dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej (ďalej len „dohoda“) bola podpísaná Úniou 26. júna 2012 v súlade s rozhodnutím Rady 2012/735/EÚ (1), pokiaľ ide o Kolumbiu a Peru, a 11. novembra 2016 v súlade s rozhodnutím Rady (EÚ) 2016/2369 (2), pokiaľ ide o Ekvádor. Dohoda sa podľa jej článku 330 ods. 3 predbežne vykonáva medzi Úniou a Peru od 1. marca 2013, medzi Úniou a Kolumbiou od 1. augusta 2013 a medzi Úniou a Ekvádorom od 1. januára 2017.
                  
               
                     (2)
                  
                  
                     Podľa článku 13 ods. 2 písm. g) bodu iii) dohody môže Výbor pre obchod meniť špecifické pravidlá pôvodu stanovené v prílohe II (týkajúcej sa vymedzenia pojmu „pôvodné výrobky“ a metód administratívnej spolupráce) k dohode.
                  
               
                     (3)
                  
                  
                     Výbor pre obchod má písomným postupom, ktorého uskutočnenie sa očakáva pred koncom roka 2021, prijať rozhodnutie o zmene dodatku 2 (Zoznam operácií opracovania alebo spracovania, ktoré sa má vykonať na nepôvodných materiáloch, aby vyrobený výrobok mohol získať štatút pôvodu), dodatku 2A (Dodatok k zoznamu operácií opracovania alebo spracovania, ktoré sa má vykonať na nepôvodných materiáloch, aby vyrobený výrobok mohol získať štatút pôvodu) a dodatku 5 (Výrobky, na ktoré sa uplatňuje písmeno b) Vyhlásenia Európskej únie týkajúceho sa článku 5 v súvislosti s výrobkami s pôvodom v Kolumbii, Ekvádore a Peru) k prílohe II. Uvedené dodatky sú založené na harmonizovanom systéme (HS) 2007. Špecifické pravidlá pre výrobky nachádzajúce sa v uvedených dodatkoch sa majú zosúladiť s aktualizovaným harmonizovaným systémom uplatniteľným od roku 2017. Takéto zosúladenie by zahŕňalo zmeny zavedené HS 2012 a HS 2017, pokiaľ ide o špecifické pravidlá pre výrobky uvedené v dodatkoch 2, 2A a 5. Z dôvodu prehľadnosti, berúc do úvahy počet zmien, ktoré je potrebné vykonať v dodatkoch, tieto dodatky majú byť nahradené vo svojej celistvosti.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore pre obchod, pokiaľ ide o zmeny dodatkov 2, 2A a 5 k prílohe II k dohode, keďže rozhodnutie Výboru pre obchod bude mať pre Úniu právne účinky.
                  
               
                     (5)
                  
                  
                     Pozícia Únie vo Výbore pre obchod by preto mala byť založená na návrhu rozhodnutia Výboru pre obchod,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať vo Výbore pre obchod zriadenom Dohodou o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej, pokiaľ ide o zmeny dodatkov 2, 2A a 5 k prílohe II k dohode, je založená na návrhu rozhodnutia Výboru pre obchod (3).
         
         
            Článok 2
            Toto rozhodnutie nadobúda účinnosť dňom jeho prijatia.
            Platí do 31. decembra 2021.
         
         
            V Bruseli 9. novembra 2021
            
               
                  Za Radu
               
               
                  predseda
               
               A. ŠIRCELJ
            
         
         
            (1)  Rozhodnutie Rady 2012/735/EÚ z 31. mája 2012 o podpísaní v mene Únie a predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (Ú. v. EÚ L 354, 21.12.2012, s. 1).
         
            (2)  Rozhodnutie Rady (EÚ) 2016/2369 z 11. novembra 2016 o podpise v mene Únie a predbežnom vykonávaní Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (Ú. v. EÚ L 356, 24.12.2016, s. 1).
         
            (3)  Pozrite dokument ST 11373/21.